Eesti doktorikool

Külalisloeng "Keisrilõigete tagajärjed"
2025-11-24 13:00 - 14:00 (Europe/Tallinn)
📍L. Puusepa 8 ruum G2.3105

Loeng toimub inglise keeles.

Loeng keskendub keisrilõigete lähis- ja kaugtagajärgedele. Loeng annab praktilise ülevaate keisrilõikega kaasnevatest riskidest ja hüvedest nii emale kui lapsele.

Läbiviijaks on prof. dr hab. n. med. Piotr Sieroszewski (PhD), Department of Gynecology and Obstetrics, Department of Fetal Medicine and Gynecology, Medical University of Lodz, Poola.

Registreerumist ei toimu. Loenguruumis on kohti 50.

Küsimuste korral palume pöörduda Prof Helle Karro, helle.karro@kliinikum.ee.

Eesti doktorikooli arsti- ja terviseteaduste, veterinaaria haru.

TalTechi geenitehnoloogia doktorantide konverents 2025
2025-11-25 09:00 - 2025-11-26 17:30
@ TalTech, SCI-109 and SCI-120, Tallinn

Üritus toimub inglise keeles.

Minikonverents doktorantidele, kus saab harjutada suulise ettekandega esinemist oma uurimistöö teemal, kuulajateks teised doktorandid ja nende juhendajad. Võrgustumine teiste bioloogidega TalTechis. Formaat 30 min ettekanne + 10 min Q&A.

Registreeri SIIN. Registreerimise tähtaeg on 11. november 2025.

Küsimuste korral pöörduda Indrek Koppeli poole, indrek.koppel@taltech.ee.

Eesti doktorikooli loodusteaduste ja põllumajandusteaduste haru.

AI retreat
2025-11-26 00:00 - 2025-11-27 23:59
@ Laulasmaa SPA | LaSpa, Puhkekodu tee 4 Laulasmaa

NB! Hetkel on kohad täis, kõik huvitatud lisatakse ootenimekirja ja kinnitatakse osalemine, juhul kui on mõni koht vabaneb.

Sel aastal keskendub AI retriit, mida korraldab matemaatika, informaatika ja arvutiteaduse haru, masinõppele. See kahepävane sündmus pakub sõbralikku ja avatud keskkonda, et uurida masinõppe rakendusi nii akadeemilises teadustöös kui ka päriselus. Doktorandina on sul võimalus omandada väärtuslikke tehnilisi oskusi ning saada karjäärialaseid teadmisi, mis võivad avada uusi võimalusi nii akadeemias kui ka tööstuses.

See intensiivne 2-päevane bootcamp on loodud ületama lõhe akadeemilise teadustöö ja masinõppe reaalse rakendamise vahel. Doktorandina omandad nii tehnilisi oskusi kui ka karjäärialaseid teadmisi, mis avavad uusi võimalusi nii akadeemias kui ka tööstuses.

Üleskutse osalemiseks: julgustame doktorante esitama oma uurimistööd posterettekannete jaoks!

Posterettekanded: esitlege oma tööd visuaalses vormingus, hõlbustades kaasahaaravaid arutelusid kolleegidega.

Elektroonilise posteresitluse soovitatavad vormingunõuded:

Pealkirja suurus 72-76 punkti, põhitekst 36-40 punkti. Tekst peab olema loetav ca. 2 m.

Esitlusel kasutatud fotode suurus on vähemalt 20-30 cm

Soovitatav on kasutada vertikaalvaadet (portree).

Kasutame 55” ekraane ehk 1920*1080 pikslit. Fail tuleb saata kas PDF-vormingus või jpeg-vormingus.

Auhinnad on kolmele parimale posterettekandele!

Esitamise tähtaeg: 17. november 2025

Palun saatke oma failid aadressile: tiina.hagen@taltech.ee.

Registreeri ennast üritusele SIIN. Registreerumise tähtaeg on 11. november 2025.

Osalejatele on tagatud ühesed toad ning transport Tartust ja Tallinast.

Rohkem infot ürituse kohta saab lugeda siit.

Küsimuste korral pöörduda Tiina Hageni poole, tiina.hagen@taltech.ee.

Eesti doktorikooli matemaatika, arvutiteaduse ja informaatika haru.

Projekti kirjutamise koolitus doktorantidele
2025-11-26 09:30 - 17:00
Üritus toimub 26. novembril ja 10. detsembril 2025 Tartu Ülikooli raamatukogu konverentsikeskuses Kodavere seminariruumis aadressiga W. Struve tn 1, 50091 Tartu.

Kraadiõppuritele suunatud projektikirjutamise koolitus, mille eesmärk on anda teadmisi projektiideede arendamiseks ja rahataotluse koostamiseks. Lisaks annab koolitus projektijuhtimise baasteadmised ning ülevaate erinevatest meetmetest toetuste taotlemisest.

Kahe koolituspäeva vahel on osalejatel kodune ülesanne kirjutada abstrakt oma projektiidee põhjal. Teisel koolituspäeval jätkame nende abstraktide analüüsi ja arendamisega ning soovi korral on võimalik neid ka teistele esitleda.

Koolitust viib läbi Eveli Kuuse (MA) projektijuht Tartu Ülikooli Viljandi Kultuuriakadeemias / ettevõtlusagent Tartu Ülikooli humanitaarteaduste ja kunstide valdkonnas.

Registreerimine algab 20. oktoobril 2025 SIIN. Registreerimise tähtaeg on 2. november 2025.

Registreerumine toimub “kes ees, see mees” põhimõttel, kuid osalejate valimisel võtame arvesse:

doktorante, kes saavad osaleda koolitusel mõlemal päeval;

eelisjärjekorras on 3. ja 4. a doktorandid;

erinevate valdkondade ja ülikoolide esindatust;

Küsimuste korral palume pöörduda Moonika Teppo poole, moonika.teppo@ut.ee (ÖMI visiooni ja integratsioonikomisjon).

Eesti doktorikooli loodusteaduste ja põllumajandusteaduste haru.

Kirjutamislaager
2025-11-27 00:00 - 2025-11-30 23:59
@ Tartus, Pastoraadis (Riia 22a-2)

Kirjutamislaagrisse on oodatud humanitaarteaduste ja kunstide haru doktorandid ja nende juhendajad. Kirjutamislaagris on võimalik keskenduda oma doktoritöö või teadusartikli kirjutamisele. Selle eesmärgil on osalejate kasutada seminariruumid. Lisavõimalusena erinevad kirjutamist toetavad töötoad ja (individuaal)konsultatsioonid.

Vastuvõetud osavõtjate majutus ühekohalises toas (ennekõike Tallinnast tulijatele) ja toitlustuse hüvitatakse doktorikooli poolt. Laagrisse võetakse vastu kuni 25 osalejat.

Registreerumisel tuleb esitada lühike tööplaan, kus on märgitud millise tekstiga või teksti osa/etapiga on plaan laagris töötada.

Registreeri ennast SIIN. Registreerimise tähtaeg on 19. oktoober 2025.

Osalejate valikul on eelistatud:

humanitaarteaduste ja kunstide haru doktorandid;

doktorandid kes saavad osaleda laagris kogu ürituse perioodi ning ei ole viimase aasta jooksul kirjutamislaagris osalenud;

doktorandid, kellel on selge ja läbimõeldud tööplaan.

Küsimuste korral palume pöörduda Lii Langi poole, lii.lang@ut.ee.

Eesti doktorikooli humanitaarteaduste ja kunstide haru.

Metodoloogia alane külalisloeng „Roundabout Law“
2025-11-29 10:30 - 12:00
📍 Tartu, Näituse 20, ruum 217

Loeng toimub inglise keeles.

Oxfordi Ülikooli tsiviil- ja kriminaalõiguse professor Matthew Dyson peab võrdleva õiguse metoodika alase loengu „Roundabout Law“.

Loengus käsitletakse seda, kuidas õigus mõjutab ühiskonna liikmete elu. Teema käsitlemisel kasutatakse funktsionaalseid, strukturaalseid ja kultuurilisi meetodeid ning seostatakse need sügavuti minevate küsimustega võrdleva õiguse olemusest ja eelkõige selle kohta, kas see on pelgalt uurimismeetod või kas on võrdleval õigusel ka sisuline mõõde.

Registreeru SIIN. Registreerumise tähtaeg on 27. novembril 2025.

Küsimuste korral palume pöörduda Merike Ristikivi, merike.ristikivi@ut.ee või Katri Holsti poole, katri.holst@ut.ee.

Eesti doktorikooli sotsiaalteaduste haru.

Teeme ära: Igakuine refleksioonigrupp doktorantuuri eesmärkide toetamiseks
2025-12-01 12:00 - 13:00 | Online
Refleksioonigrupp koguneb iga kuu esimesel esmaspäeval kell 12.00–13.00, alates 3. märtsist kuni detsembrini, kokku 10 kohtumist.

Kohtumised toimuvad virtuaalselt Zoomi vahendusel. Osalejad võivad liituda regulaarselt või vastavalt vajadusele. Kohtumised on inglise keeles.

Miks igakuine refleksioonigrupp doktorantidele?

Doktorantuuri elu võib olla isoleeriv ja intensiivne. On lihtne takerduda igapäevasesse teadustöösse, kirjutamisse ja tähtaegadesse, kaotades sageli silmist laiemad akadeemilised ja isiklikud eesmärgid. Vahel võivad tudengid tunda end ummikus või seista silmitsi muude raskustega ning õigele rajale naasmine võib osutuda keeruliseks. Tänapäeva akadeemilises keskkonnas ei pruugi juhendajatel olla piisavalt aega ega ressursse, et pakkuda doktorantidele vajalikku regulaarset ja suunatud tuge. Sageli on vaja just stabiilset, toetavat ja juhendatud keskkonda – sellist, kus doktorandid saavad tuge, leiavad vastutuse jagamise partnerid ning taastavad oma energia ja motivatsiooni.

Igakuine refleksioonigrupp aitab seda lünka täita, pakkudes usaldusväärset, toetavat ja järjepidevat programmi doktorantidele, et:

mõtiskleda oma edusammude üle,

arutada väljakutseid ja leida motivatsiooni,

tähistada saavutusi,

korrigeerida oma fookust,

astuda järgmised sammud oma akadeemilisel teekonnal.

Lisaks aitab grupp luua kogukonnatunnet, ühendades doktorante erinevatest ülikoolidest nii oma kodumaal kui ka rahvusvaheliselt.

Protsessi juhivad sertifitseeritud coach’id:

Dr. Manuela Tischler, Certified Solution Focused Organisational Coach, EMCC Senior Practitioner Accreditation. Coach for PhD candidates, Postdocs and Professors at the University of Applied Sciences, Munich.

Mariann Nagatsu, MSc in Psychology, Certified Solution Focused Coach, EMCC Senior Practitioner Accreditation. Coach for leaders and teams, PhD candidates and solopreneurs. https://www.coachingforscientists.com

Registreerimine toimub SIIN.Grupiga saab liituda ka jooksvalt e-maili teel: mariann@coachingforscientists.com.

Kontakt, kellega ühendust võtta, kui on küsimusi.

Sisulised küsimused: Mariann Nagatsu, mariann@coachingforscientists.comTehnilised küsimused: Tiina Hagen, tiina.hagen@taltech.ee

Eesti doktorikooli Sotsiaalteaduste haru, TalTech Majandusteaduskond

Töötuba „Kuidas kirjutada edukat granti?“
2025-12-02 00:00 - 2025-12-04 23:59
@ Tartu, Jakobi 2-114

Töötuba toimub inglise keeles.

Teadussüsteemis on projektide kirjutamise oskus ääretult oluline. Selles sügavuti minevas töötoas keskendume edukate granditaotluste kirjutamise põhitõdedele, alates uurimisküsimuse ja meetodite sõnastamisest kuni eelarve ja meeskonna koostamisele. Lisaks projekti koostaja vaatele kuuleb ka projektide hindaja soovitusi. Praktilised ülesanded aitavad raamistada planeeritavat projekti, olgu selleks kas teadus- või järeldoktorantuuri projekt. Töötoas jagavad oma grandi saamise edunippe mitmed Eesti ja rahvusvahelised teadlased nii loodus- ja täppisteaduste kui ka sotsiaal- ja humanitaarteaduse valdkondadest.

Töötuba toimub Tartus, 3 päeval. Tallinnast tulijatele tagatakse majutus.

Koolitajad

Eveli Kuuse (TÜ)

Mari Tõrv (TÜ)

Marlon Dumas (TÜ)

Matthew Collins (Cambridge Ülikool, Kopenhaageni Ülikool)

Jaanika Jaanits (Antropoloogia Keskus, TÜ Mobility Lab)

Kati Orav

Lehti Saag (TÜ)

Kelli Lehto (TÜ)

Registreeri ennast SIIN. Registeerimise tähtaeg on 7. november 2025.Osalejate piirarv on 25.

Registreerumise hetkel on vaja esitada oma projektiidee umbes 300-sõnaline kokkuvõte. Töötoa jooksul saab ideed täiendada ning lõpus annavad juhendajad ja kaaskoolitujad sellele tagasisidet. Projekt võib olla näiteks planeeritav järeldoktorantuur, (rahvusvaheline) granditaotlus vmt. Kokkuvõttes vasta järgmistele küsimustele:

Mis on selle idee / uurimistöö tegemise kontekst või põhjendus?

Mis on sinu peamine uurimiseesmärk (mille peaksid projektiga saavutama, kui kõik läheb plaanipäraselt)?

Millised sinu uurimistöö aspektid lähevad kaugemale senisest teaduse tipptasemest? Kuidas? (St mil viisil on sinu idee / uurimus uuenduslik / murranguline)

Kui interdistsiplinaarne on sinu idee / uurimistöö?

Millised partnerid / ekspertiis on sul juba olemas ja/või mida oleks täiendavalt vaja?

Küsimuste korral palume pöörduda Silvia-Kristiin Kask poole, silvia-kristiin.kask@ut.ee.

ProgrammeLaadi alla

Eesti doktorikooli humanitaarteaduste ja kunstide haru.

Töötoa toimumist toetab Eesti doktorikool (2021-2027.4.04.24-0003), mida kaasrahastab Euroopa Liit, Euroopa Komisjoni teaduse ja innovatsiooni raamprogramm Euroopa Horisont (grant nr: 101079396), Suurbritannia teadus- ja innovatsiooni programm (grant nr: 10063975) ning Haridus- ja Teadusministeeriumi tippkeskuste toetus TK215 Eesti juured: rahvastiku ja kultuuri kujunemise transdistsiplinaarsete uuringute tippkeskus.

Külalisloeng "Illegal Claims in Tort"
2025-12-02 10:45 - 12:15
📍 Tallinn, Tõnismägi 5a, ruum 318

Loengusse on oodatud doktorandid, juhendajad, kõik, kes tunnevad huvi võrdleva õiguse meetodi kohta. Loeng toimub inglise keeles.

Oxfordi Ülikooli tsiviil- ja kriminaalõiguse professor Matthew Dyson peab võrdleva õiguse metoodika alase loengu „Illegal Claims in Tort”.

Kas hageja õigusvastane käitumine mõjutab muidu kehtivat delikti- või lepinguvälist nõuet? Kuidas juristid sellistes olukordades õigusvastasuse küsimust käsitlevad – kui nad seda üldse teevad? Loengus vaadeldakse Inglise õigust ning mitmeid teisi õigussüsteeme üle maailma, pakkudes ühtlasi võimaluse arutada ka Eesti lähenemist, kaasates selleks kuulajaid.

Registreeru SIIN. Registreerumise tähtaeg on 1. detsember 2025.

Küsimuste korral palume pöörduda Merike Ristikivi, merike.ristikivi@ut.ee või Katri Holsti poole, katri.holst@ut.ee.

Eesti doktorikooli sotsiaalteaduste haru.

6. Eesti alalisvoolu innovatsiooni töötuba
2025-12-03 09:30 - 16:30
📍 TalTech Tudengimaja või veebis

Töötuba toimub inglise keeles.

Eesti alalisvoolu innovatsiooni töötuba keskendub Eesti alalisvoolu (DC) tulevikule ja selle seostele laiemate Euroopa algatustega. Põhirõhk on teadustulemuste viimisel tööstusse ning valdkonna pilootprojektide, nagu TalTechi elamute DC innovatsioonikeskuse, toetamisel.

Formaat: ühepäevane programm kutsutud ettekannete, standardite ja rakenduste ülevaadete, praktiliste näidete (HVDC, EV-kiirlaadimine, DC-valgustus, andmekeskused), Eesti DC-projektide esitluste, DC innovatsioonikeskuse külastuse ning lõpp-paneeliga „Alalisvoolule ülemineku väljakutsed — äri • ühiskond • haridus“.

Õpiväljundid: osaleja (1) mõistab DC poliitika- ja strateegiaraamistikku Eestis ja ELis, (2) oskab tuvastada prioriteetseid rakendusi ja standardiseerimise suundi, (3) saab osa konkreetsetest pilootidest ja demonstratsioonidest ning loob uusi sidemeid Eesti ja ELi DC-kogukonnaga

Esinejad

Dmitri Vinnikov — TalTech (EE)

Mario Kadastik — Riigikogu (EE)

Karin Lehtmets — Kliimaministeerium (EE)

Hartwig Stammberger — Eaton; ODCA juhatuse esimees (DE)

Harry Stokman — DC Expert BV (NL)

Vicky Makridou — DC Systems (NL)

Laurens Mackay — DC Opportunities (NL)

Kai Fieber — Ambibox (DE)

Mikk Vahtrus — Majandus- ja kommunikatsiooniministeerium (EE)

Reigo Haug — Elering (EE)

Arsen Muradov — Bercman Technologies (EE)

Max van de Poll — Skeleton Technologies (EE)

Arshad Khan — C.D.R. Technology (EE)

Andrei Blinov — TalTech (EE)

Andrii Chub — TalTech (EE)

Yannick Neyret – Current/OS Foundation (NL) and Schnider Electric (FR) 17. Pavol Bauer – TU Delft (NL)

6EDCIW-AgendaLaadi alla

Registreeru SIIN. Registreerimine on avatud kuni 20. november 2025.

Küsimuste korral palume pöörduda Dmitri Vinnikovi poole, dmitri.vinnikov@taltech.ee.

Eesti doktorikooli tehnika ja tehnoloogia haru.

Doktorandi juhendamine: meetodid ja töövahendid
2025-12-04 09:00 - 2025-12-05 15:30 | Tallinn
@ Tallinn (täpne toimumiskoht saadetakse registreerunutele).

Töötuba toimub inglise keeles ja on suunatud loodus- ja täppisteaduste ning meditsiiniteaduste doktorantide juhendajatele.

Töötoa peamine eesmärk on anda juhendajatele uusi strateegiaid ja praktilisi tööriistu, et muuta doktorantide juhendamine professionaalseks, tulemuslikuks ja nauditavaks. Samuti pakub töötuba turvalist ruumi, kus juhendajad saavad mõelda oma rollile ja jagada kogemusi teiste Eesti ülikoolide juhendajatega. Sobib nii uutele kui kogenud juhendajatele.

Töötoa raames käsitleme, kuidas:

Ootustes tulemuslikult kokku leppida.

Anda tagasisidet, mis toetab kirjutamisprotsessi ja tagab kvaliteetse lõpptulemuse.

Toetada doktoranti kui vastutustundlikku, aktiivset ja iseseisvat projekti elluviijat ning hoida teda õigel rajal, ennetades viivitusi.

Õppevorm on interaktiivne, sisaldades rühmatöid, harjutusi, ühisarutelusid ning lühikesi teaduspõhiseid loenguid.

Koolitust viivad läbi:➤ Dr. Gitte Wichmann-Hansen on Agderi Ülikooli professor ja Aarhusi Ülikooli vanemteadur. Talle kuulub ka konsultatsioonifirma Academic Supervision, mis pakub teadustööde juhendajatele kvaliteetset professionaalset koolitust. Tema uurimisteema on doktorantide juhendamine ning tal on selles vallas ilmunud üle saja publikatsiooni. Gitte on viinud Euroopa ülikoolides eri karjäärietappides juhendajatele mõeldud töötube läbi üle 15 aasta.

➤ Dr. Mirjam Godskesen on vabakutseline konsultant ja teadlane ning töötab õppejõuna Aalborgi Ülikoolis Taanis. 2006. aastal asutas ta ettevõtte UNWIND, mis on tänaseks kasvanud edukaks tiimiks, kus töötab üle seitsme osalise tööajaga doktorikraadiga coach’i ja üks täistööajaga konsultant. Igal aastal juhendab Mirjam rohkem kui 20 doktoritöö kursust Taanis, Skandinaavias, ülejäänud Euroopas ning viimastel aastatel ka Aafrika ja Aasia riikides, jagades oma kogemust ja teadmisi rahvusvahelisel tasandil.

Registreerumine SIIN!Registreerumise tähtaeg: 10. november 2025.

Doktorikool pakub osavõtjatele vajadusel majutust.

Küsimuste korral pöörduda Hele-Riin Urmet, hele-riin.urmet@ut.ee, poole.

Eesti doktorikooli ühisüritus.

Kirjutamislaager
2025-12-07 00:00 - 2025-12-09 23:59 | Kubija
@ Kubija Hotell-Loodusspaa

Kirjutamislaagrisse on oodatud farmaatsia, arsti- ja terviseteaduste, veterinaaria haru doktorandid ja nende juhendajad.

Kirjutamislaagri eesmärk on anda doktorantidele võimalus paari järjestikuse päeva jooksul saada juhendamist ja tagasisidet mentoritelt ja keskenduda segamatult oma teadusartikli või doktoritöö kirjutamisele. Osalejatele pakutakse doktorikooli poolt majutust (kahekohalistes tubades), toitlustust ning transporti Tartust majutuskohta ja tagasi. Osalemine on tasuta.

Registreeru SIIN. Registreerimine on avatud 15. september -31. oktoober 2025.

Eelistatud on doktorandid, kes saavad osaleda terve kirjutamislaagri vältel ehk 7-9. detsember 2025.

Küsimuste korral palun pöörduda Mariann Reppo poole, mariann.reppo@ut.ee

Eesti doktorikooli arsti- ja terviseteadused, veterinaaria haru, Tartu Ülikool, farmaatsia instituut

Ideede arendamise töötuba
2025-12-08 00:00 - 2025-12-09 23:59
Koostöös Academy of Managementi (AOM) ajakirja Academy of Management Perspectives (AMP) esindajatega

📍Estonian Business School A Lauteri 3, 10145 Tallinn

📅8. detsember, kell 12-17📅9.detsember, kell 10-17

Ideede arendamise töötuba (inglise keelne töötuba, Idea Development Workshop, IDW) korraldatakse Eesti doktorikooli programmi raames ning on suunatud doktoriõppe üliõpilastele ja varajase karjääri teadlastele / juhendajatele, kes on huvitatud avaldamisest ajakirjas Academy of Management Perspectives (AMP).

Töötoa eesmärk on aidata osalejatel arendada häid teadusideid, mis on aluseks kvaliteetsetele käsikirjadele, mis kvalifitseeruks sobivate artiklitena esitamiseks.

Töötuba toimub kahel päeval järgmiselt:

8. detsember 2025
Ülevaade AMP ajakirjas artiklite avaldamise kohta. Toimetajad arutlevad, mis teeb ühest artiklist eduka publikatsiooni, miks käsikirju tagasi lükatakse ja kuidas vältida sagedasemaid vigu, mis esinevad antud ajakirjade tagasilükatud artiklites

12:00–13:00 – Osalejate saabumine, võrgustumine, suupisted ja kohv

13:00–13:15 – Tervitussõnad (EBS)

13:15–13:45 – Sissejuhatus Academy of Management poolt – Irina Burns, koos küsimuste ja vastustega

13:45–14:45 – Academy of Management Perspectives (AMP) toimetaja ülevaade ajakirjast ja töötoa sissejuhatus

14:45–15:00 – Küsimused ja vastused

15:00–15:15 – Paus

15:15–16:15 – Academy of Management Perspectives (AMP) töötuba: kuidas artiklit ette valmistada ajakirjale esitamiseks

16:15–16:30 – Küsimused ja vastused

16:30–17:00 – Kokkuvõte ja lõpetus

18:00 – Võrgustumise õhtusöök

9. detsember 2025
Osalejate artikliideede arutelud ümarlaudades. Osalejad esitavad oma artikli ideed (350 sõnaline abstract), mida soovivad esitada AMP ajakirjale. Iga osaleja seatakse vastakuti sobiva toimetuskolleegiumi liikmega, kes annab individuaalset tagasisidet.

Selle töötoa osalejate arv on kuni 36 inimest, osalejad valitakse esitatud artikliideede baasil.

10:00–13:00 – Arutelurühmad

13:00–14:00 – Lõuna

14:00–17:00 – Arutelurühmad

Esinejad

Irina Burns, Academy of Management

Irina Burns liitus AOMiga 2015. aastal ning omab pikaajalist kogemust teadusväljaannete ja autoriõiguste valdkonnas. Praegu töötab ta AOMi ajakirjade Academy of Management Perspectives ja Academy of Management Review vanemtoimetajana ning litsentsiteenuste juhina.

Bonnie Hayden Chang, AMP kaastoimetaja

Dr. Bonnie Hayden Cheng on City University of Hong Kong ärikolledži juhtimisosakonna juhataja ja professor. Ta kaitses doktorikraadi Toronto Ülikooli Rotmani Juhtimiskoolis (Organisatsioonikäitumine ja personalijuhtimine).

Tema teadustöö keskendub ettevõtete heaolule, juhtimisele ja proaktiivsele käitumisele töökohal, avaldamised ajakirjades Academy of Management Journal, Journal of Applied Psychology ja Journal of Personality and Social Psychology. Tema uurimistulemusi on kajastanud väljaanded nagu The Wall Street Journal, Financial Times ja Harvard Business Review.

Ta on AOMi ekspert ja kuulub Academy of Management Journal toimetuskolleegiumi koosseisu.

Stacey Fitzimmons, AMP kaasautor-toimetaja

Stacey Fitzimmons on rahvusvahelise juhtimise dotsent Peter B. Gustavson School of Business, University of Victoria, Kanadas, ja teadlane Gordon Institute of Business Science’is (GIBS), Lõuna-Aafrika Vabariigis. Tal on doktorikraad Beedie School of Business’is, Simon Fraser University’s (SFU).

Tema praegune uurimistöö keskendub, kuidas globaalselt mobiilsed töötajad – migrandid, immigrandid, pagulased ja muud sarnased rühmad – panustavad oma meeskondadesse ja organisatsioonidesse. Dr. Fitzimmonsi teadustöid on avaldatud ajakirjades Academy of Management Review, Journal of International Business Studies, Journal of World Business, Human Resource Management Review ja teistes. Lisaks avaldab ta sageli praktikutele suunatud tõlgendusi Harvard Business Review ja The Conversation.

Ta kuulub mitmete ajakirjade toimetus-kolleegiumitesse: Journal of International Business Studies, Journal of International Business Policy, Academy of Management Review ja Journal of Business Research. Dr. Fitzimmons on teisel ametiajal organisatsiooni Women of the Academy of International Business (WAIB) juhatuses. Dr. Fitzimmons on pälvinud mitmeid teadustöö auhindu: Emerging Scholar Award, International Human Resources Scholarly Research Award (AOM HR Division) ning Best Reviewer Award. Viimati oli ta külalisteadur University of Auckland, University of Sydney ja GIBS’is.

Registreeri ennast SIIN. Registreerumise tähtaeg on 15. november 2025.

8. detsembril on osalemine avatud kõigile registreerunutele.9. detsembri sessiooniks peavad osalejad esitama 350-sõnalise abstrakti hiljemalt 15. novembriks.20 osalejat valitakse EBSi juhendajate ja AOMi toimetajate meeskonna ühisel otsusel, et saada individuaalset tagasisidet.

Küsimuste korral palume pöörduda Hira W Maliku poole, hira.malik@ebs.ee

Eesti doktorikooli sotsiaalteaduste haru.

Esinemiskoolitus
2025-12-09 00:00 - 23:59
📍 Kreutzwaldi 62, Tartu

Koolitus toimub eesti keeles.

Avaliku esinemise kursuse/praktikum, mis on 8 tunniline ja selle viib läbi üle 15 aastase kogemusega koolitaja Ene Seidla. Kohtade arv on piiratud!

Esinemine on praktiline oskus, mida saab omandada eelkõige esinedes. Meie koolitus ongi oma põhiolemuselt praktikum. Iga osaleja saab esineda vähemalt 3 korda, õppida eneseanalüüsist, kuulajate tagasisidest, teiste jälgimisest ning treeneri poolt pakutavatest näidetest ja võtetest.

KODUNE ÜLESANNE. Harjutame reaalse materjali ja reaalsete vajadusega. Enne koolitust palume valmistada ette 3-5 minuti esinemine enda uurimisteemal.

Pärast koolitust laetakse üles esinemiste salvestused koos vaatamise juhendiga ja tagasisidega. Nii jätkub töö oma esinemisoskustega ka pärast koolitust.

Õpime VÕTTEID ja TEHNIKAID esinemiste ettevalmistuseks, kontakti saavutamiseks kuulajaga, diskussiooni juhtimiseks, ootamatute küsimuste ja olukordadega toimetulekuks, improviseerimiseks ja enda ärevusega toimetulekuks. Võtame “pulkadeks” lahti, millest tehniliselt koosneb arusaadavus, hea mulje, meie sõnumi kohtalejõudmine, kuulaja kaasamine.

Koolituse TEEMAD:

Kontakt kuulajatega

Lühi-esinemine. Mis võimendab või nullib meie esinemist?

Kogeme, kuidas kuulaja kuuleb. Visualiseerimise võimalused

Avaliku esinemise ärevusega toimetulek.

​Füüsiline ettevalmistus esinemiseks ja kehakeele teadlik kasutamine

Plaan B. Improviseerimine

Registreerumiseks kirjutada Julia Jeremejevale, julia.jeremejeva@emu.ee. Registreerumise tähtaeg on 1. detsember 2025.Osalejate piirarv on 20.

Küsimuste korral palume pöörduda Julia Jeremejeva poole, julia.jeremejeva@emu.ee.

Eesti doktorikooli arsti- ja tervisteaduste, veterinaaria haru.

Näita oma teadust! – Kuidas kujundada visuaalselt mõjuvaid postreid?
2025-12-10 10:00 - 12:00 | Online
Veebis (Teams)

Koolitus toimub inglise keeles.

Postrid ei pea olema tekstiga üle koormatud – hea disain aitab sinu uurimistööl silma paista. Õpi tasakaalustama paigutust, visuaale ja värve, et saavutada selgus ja mõju. Näited on toodud Canva.com platvormil – kontot pole vaja. Tule ja loo postreid, mis köidavad tähelepanu!

➤ Koolitust viib läbi Maarja Pajusalu. Maarja on IT magistrikraadiga digikonsultant ja koolitaja. Ta on töötanud analüütiku ja projektijuhina tarkvaraarendusega tegelevates ettevõtetes ning lektorina Tartu Ülikooli Pärnu kolledžis, kus tunnustati ka tudengite poolt tiitliga 2021. aasta külalisõppejõud. Lisaks on Maarja tegelenud maalimise ja disainiga üle 20 aasta. Alates 2020 on Maarja terviseinformaatika doktorant ja nooremteadur TÜ Arvutiteaduse instituudis ning õppejõud aines “Andmete visualiseerimine ja esitlus”.

Registreerimine toimub SIIN. Registreerimine on avatud kuni 08. detsember 2025.

Küsimuste korral palume pöörduda Hele-Riin Urmeti, hele-riin.urmet@ut.ee, poole.

Eesti doktorikooli ühisüritus. Koolitus on suunatud kõikide valdkondade doktorantidele.

Külalisloeng "Vananemine 1. tüüpi diabeediga – uus väljakutse"
2025-12-12 14:30 - 16:00
📍 Puusepa 1a, ruum 3055 ja Teams

Loeng toimub inglise keeles.

Loeng käsitleb I tüüpi diabeediga patsientide vanemaks saamisega seotud terviseprobleeme ja nende käsitlemist esmatasandil.

Esinejaks on Lena Thorn Helsinki Ülikoolist, https://researchportal.helsinki.fi/en/persons/lena-thorn/.

Ruumi mahub 30 inimest. Veebilink saadetakse soovijatele, selleks saata e-mail kadri.suija@ut.ee hiljemalt 11.detsembriks kl 10ks.

Küsimuste korral palume pöörduda Kadri Suija poole, kadri.suija@ut.ee.

Eesti doktorikooli arsti- ja terviseteaduste, veterinaaria haru.

Esinemiskoolitus
2025-12-15 08:00 - 17:00
📍Kreutzwaldi 62, Tartu

Koolitus toimub eesti keeles.

Avaliku esinemise kursuse/praktikum, mis on 8 tunniline ja selle viib läbi üle 15 aastase kogemusega koolitaja Ene Seidla. Kohtade arv on piiratud!

Esinemine on praktiline oskus, mida saab omandada eelkõige esinedes. Meie koolitus ongi oma põhiolemuselt praktikum. Iga osaleja saab esineda vähemalt 3 korda, õppida eneseanalüüsist, kuulajate tagasisidest, teiste jälgimisest ning treeneri poolt pakutavatest näidetest ja võtetest.

KODUNE ÜLESANNE. Harjutame reaalse materjali ja reaalsete vajadusega. Enne koolitust palume valmistada ette 3-5 minuti esinemine enda uurimisteemal.

Pärast koolitust laetakse üles esinemiste salvestused koos vaatamise juhendiga ja tagasisidega. Nii jätkub töö oma esinemisoskustega ka pärast koolitust.

Õpime VÕTTEID ja TEHNIKAID esinemiste ettevalmistuseks, kontakti saavutamiseks kuulajaga, diskussiooni juhtimiseks, ootamatute küsimuste ja olukordadega toimetulekuks, improviseerimiseks ja enda ärevusega toimetulekuks. Võtame “pulkadeks” lahti, millest tehniliselt koosneb arusaadavus, hea mulje, meie sõnumi kohtalejõudmine, kuulaja kaasamine.

Koolituse TEEMAD:

Kontakt kuulajatega

Lühi-esinemine. Mis võimendab või nullib meie esinemist?

Kogeme, kuidas kuulaja kuuleb. Visualiseerimise võimalused

Avaliku esinemise ärevusega toimetulek.

​Füüsiline ettevalmistus esinemiseks ja kehakeele teadlik kasutamine

Plaan B. Improviseerimine

Registreerumiseks kirjutada Julia Jeremejevale, julia.jeremejeva@emu.ee. Registreerumine toimub kes ees, see mees põhimõttel.Osalejate piirarv on 10.

Küsimuste korral palume pöörduda Julia Jeremejeva poole, julia.jeremejeva@emu.ee.

Eesti doktorikooli arsti- ja tervisteaduste, veterinaaria haru.

Hoone välispiirete niiskusliku modelleerimise ja hoone energiasimulatsioonide edasijõudnute kursus
2026-01-05 00:00 - 2026-01-06 23:59
📍 Mäepealse 3, Tallinn

Kursus toimub inglise keeles.

Kursuse põhiteemad: modelleerimiseks kasutatavad materjaliomadused, puidu modelleerimine (anisotoopne materjal, hüsterees), pinnasega kokkupuutes olevate tarindite modelleerimine, hoonete ja piirkondade energiatõhususe simulatsioonid ning modelleerimistööriistade kombineerimine (nt Delphin-Vicus).

Formaat: seminarid ja praktikumid

Õpiväljundid: kursuse läbinu on kursis kaasaegsete soojus- ja niiskuslevi ning hoone energiasimulatsioonide tarkvarade Delphin ja Vicus uuemate funktsioonidega

Läbiviijad

Heiko Fechner

Dirk Weiss (Dresdeni Tehnikaülikool)

Paul Klõšeiko

Villu Kukk

Kristo Kalbe

Martin Thalfeldt (Tallinna Tehnikaülikool)

Registreeri ennast SIIN. Registreerimise tähtaeg on 2. jaanuar 2026.Maksimum osalejate arv on 20. Osalejaid valitakse registreerumise järjekorra alusel.

Küsimuste korral palume pöörduda Paul Kloseiko poole, paul.kloseiko@taltech.ee.

Eesti doktorikooli tehnika ja tehnoloogia haru.

Sümpoosion elektroenergeetika ja mehhatroonika aktuaalsetel teemadel: pädevuste arendamine
2026-01-07 00:00 - 2026-01-10 23:59
📍 Hestia Hotel Strand, A. H. Tammsaare pst 35, 80010 Pärnu

Üritus toimub inglise keeles.

Üritusele on oodatud doktorandid, juhendajad, magistrandid, teised akadeemilised töötajad.

„Sümpoosion elektroenergeetika ja mehhatroonika aktuaalsetel teemadel: pädevuste arendamine“ toob kokku tudengid, teadlased ja eksperdid, et arutleda valdkonna tipptasemel arengute üle. Üritus aitab kaasa teadmiste vahetusele ja koostööle.

Programmis on kaks töötuba: üks tutvustab projekti koordineerimisega kaasnevaid olulisemaid aspekte ning teine on praktiline töötuba, mis keskendub tuumkompetentside tugevdamisele ja Euroopa teadlaste kompetentsiraamistiku rakendamisele üldoskuste arendamiseks ja karjääri planeerimise toetamiseks.

Programme_07.-10.01.25Laadi alla

Registreeru SIIN. Registreerumise tähtaeg on 7. detsembril 2025.Maksimum osalejate arv on 75. Osalemine registreerumise järjekorras.

Küsimuste korral palume pöörduda Tiina Loit-Oidsalu poole, tiina.loitoidsalu@taltech.ee.

Eesti doktorikooli tehnika ja tehnoloogia haru.

Vestlusring akadeemikust ettevõtjaks: Xann Schwinn
2026-01-07 14:00 - 16:00
📍 Lossi 3 fuajee, Tartu

Vestlusring Xann Schwinniga, kes on 15 aastat töötanud idutehnoloogia ja kunstide interdistsiplinaarses maailmas. Ta on praegu Biiah’i asutaja. Biiah on muusikalise tervisetehnoloogia platvorm, mis võimaldab inimestel laulmise kaudu oma tervist parandada. Lisaks juhib Xann Singforce’i – kooriprogrammi, mis toob ettevõtetesse üle kogu Ühendkuningriigi heaolu nimel laulmise sessioone. Ta on ka Cambridge’i naisasutajate võrgustiku kaasrajaja. Võrgustik aitab naisasutajatel luua sidet kogukonnaga, leida strateegilist tuge ja rahastamist. Ta toetab ka i³ investeerimise saadikuna queer-esindust riskikapitalis.

Xannil on üle 20 aasta kogemust suurürituste ja interaktiivsete muusikainstallatsioonide loomisel. Talle meeldib leida uusi ja loovaid viise inimeste kokku toomiseks, soodustades koostööd, omavahelist seotust ja tähenduslikkust.

Suur osa Xanni loomingulisest tööst on keskendunud sellele, kuidas me 16. sajandi polüfooniat kuulame, laulame ja sellega suhestume. Ta on asutanud kaks koori: Concanenda (Ühendkuningriigis tegutsev projektipõhine kammeransambel) ja Crepusculum (Berklee College of Musicu juures tegutsev koor).

Rohkem infot Xann Schwinni kohta leiab siit.

Registreeru SIIN. Registreerumise tähtaeg on 5. jaanuar 2026.Maksimum kohtade arv on 40, osalemine toimub registreerimise järjekorra alusel.

Küsimuste korral palume pöörduda Lii Langi poole, lii.lang@ut.ee.

Eesti doktorikooli humanitaarteaduste ja kunstide haru.

Shift Happens: A 2-Day Practical Workshop
2026-01-08 10:30 - 2026-01-09 18:00
📍 kood/Võru (Tartu tn 25, Võru)

Töötuba toimub inglise keeles.

Ürituse eesmärk on innustada doktoranti mõtlema ja mõtestama oma teadust ettevõtluse vaatevinklist. Praktilise töötoa käigus õpib doktorant märkama oma teadustöös peituvat ettevõtluspotentsiaali ning osaleb mõtteharjutustes, mis arendavad tema oskust mõelda nagu ettevõtja.

Üritus on üles ehitatud praktilise töötoana. Osalejad jaotatakse viieliikmelistesse tiimidesse ning igale tiimile antakse lahendamiseks probleem, mis on valitud osalejate enda teadustöödest. Selleks palutakse registreerimisvormis lühidalt oma uurimistööd kirjeldada. Tiimid asuvad seejärel otsima probleemile nii teaduslikku kui ka ettevõtluslikku lahendust. Kogu protsessi juhendavad mentorid, kes on liikunud teadusest ärisse ning suudavad näha ja hinnata mõlemat perspektiivi. Nende kogemused aitavad osalejatel avastada uusi vaatenurki ja mõista, kuidas teaduslikke ideid saab rakendada ettevõtluses.

Ürituse lõpus esitlevad tiimid oma ettevõtte ideid teistele osalejatele ja mentoritele ning saavad väärtuslikku tagasisidet. See annab doktorantidele võimaluse testida oma mõtteid, saada praktilisi soovitusi ning arendada oskust oma teadustööd ettevõtluse kontekstis esitleda.

Programm
08.01.2026Esimene päev – New perspectives07.00Buss Tallinnast09.30Buss Tartust10.30Kogunemine ja suupisted11.00Jututuba akadeemikust sirgunud ettevõtjaga11:45Töötuba algab13.30Lõuna ja hotelli registreerimine14.00Töötuba jätkub19.00Õhtusöök ja võrgustumine

09.01.2026Teine päev – Present like a pro8.30Kogunemine ja kohvipaus9.00Kokkuvõtte eelmisest päevast9.15Veel tööd14.00Lõuna ja hotelli check-out15.00Veelgi rohkem tööd16.30Esitle oma avastusi18.00Lahku uute sõprade ja oskustega

Mentorid

Photo-Jake Farra

Dr. Mait Müntel omandas 2008. aastal doktorikraadi teoreetilises füüsikas töötades CERNis, kus ta panustas murrangulisse Higgsi bosoni uurimisse CMS-i eksperimendis. See avastus sillutas 2012. aastal tee Nobeli füüsikapreemia määramiseni. Liikudes teadusest ettevõtlusesse, asutas Mait keeleõpet tehisintellekti abil kiirendava ettevõtte Lingvist. 2019. aastal kaasasutas ta ettevõtte Fermi Energia, et tagada Eesti energiasõltumatus riikliku tuumaelektrijaama arendamise kaudu. Tehnoloogia ja energeetika innovatsioonist kantuna jätkab Mait oluliste panuste andmist teadusesse, haridusse ja ühiskonda laiemalt.

Photo-Jake Farra

Meelis Lootus on Tehistarki asutaja ja tegevjuht, arendades regulatiivsete dokumentide genereerimise süsteemi farmaatsia- ja biotehnoloogiaettevõtetele. Varem töötas ta Sharecare’is (pärast doc.ai omandamist) tehisintellekti insenerivaldkonna direktorina, luues tootmiskõlbulikke AI-lahendusi farmaatsia- ja tervisekindlustusettevõtetele. Tal on Oxfordi Ülikooli doktorikraad arvutinägemises, keskendudes lülisamba MRI tõlgendamise automatiseerimisele, ning kümneaastane tööstuskogemus AI rakendamisel töövoogude automatiseerimiseks, peamiselt kliinilistes uuringutes ja kvantitatiivses finantsvaldkonnas. Tema doktoritöö tulemusel loodud tarkvara on nüüd litsentseeritud tööstusele ning seejärel on ta aidanud mitmeid innovaatilisi tehnoloogiaid iduettevõtetes turule tuua.

Registreeru SIIN. Registreerumise tähtaeg on 22. detsember 2025.Osalejate piirarv on 50 doktoranti, registreerimisel jälgitakse osalejate protsentuaalset jagunemist ülikoolide vahel.

Küsimuste korral palume pöörduda Kaisa Põhako-Palu poole, kaisa.pohako@ut.ee, 53041270

Eesti doktorikooli ühisüritus. Töötuba on suunatud kõikide valdkondade doktorantidele.

The workshop is organised by Health Founders Estonia (HFE) and funded by the European Union through Enterprise Estonia. The project “Cooperation between universities to promote doctoral studies” (2021-2027.4.04.24-0003) is co-funded by the European Union.

PLECS & RT Box töötuba
2026-01-13 09:30 - 2026-01-14 17:30
📍 TalTech, Ehitajate tee 5, Tallinn, Ruum NRG-223

Töötuba toimub inglise keeles.

Töötuba keskendub PLECS-tarkvara abil jõuelektroonikasüsteemide modelleerimisele ja simuleerimisele. Võtmeteemad on impulstoiteallikate modelleerimine, numbrilise modelleerimise seaded, termiline simulatsioon ja reaalajas riistvara integreerimine.

See on kahe-päeva praktiline töötuba, mis ühendab loenguid, praktilisi harjutusi ja demonstratsioone. Osalejad tegelevad simulatsiooniülesannetega ja õpivad reaalajas riistvara simuleerima (HIL).

Osalejad omandavad praktilisi oskusi elektriliste ja termiliste protsesside simuleerimisel PLECSi abil, mõistavad numbrilise modellerimise põhi seadeid ning õpivad, kuidas integreerida simulatsioonimudeleid reaalse riistvaraga automaatse koodi genereerimise ja reaalajas testimise abil.

Esinejad
Plexim GmbH töötajad

Plexim GmbH on Šveitsi tarkvarafirma peakorteriga Zürichis, mis on spetsialiseerunud jõuelektroonikasüsteemide simulatsioonitööriistadele. Plexim asutati 2002. aastal ETH Zürichi spinn-off ettevõttena ning on tuntud eelkõige oma lipulaevatoote PLECS poolest, mida kasutatakse laialdaselt tööstuses ja akadeemilistes ringkondades elektriahelate, juhtimissüsteemide ja termilise käitumise modelleerimiseks.

PLECS workshop_programmeLaadi alla

Registreeru SIIN. Registreerimise tähtaeg on 6. jaanuar 2025.

Osalejate piirarv on 14 inimest. Osalejad võetakse vastu registeerumise järjekorras.

Küsimuste korral palume pöörduda Indrek Roasto poole, indrek.roasto@taltech.ee, +372 620 3702.

Eesti doktorikooli tehnika ja tehnoloogia haru.

Aastakonverents 2025 – Molekulaarbioloogia rakubioloogia ja genoomika
2026-01-22 09:00 - 2026-01-23 18:00
Tartu, Riia 23b/2 auditooriumis 105 (veebiülekannet ei toimu)

Üritus on suunatud harudele, kus tegeletakse teadustööga molekulaarbioloogia, rakubioloogia ja genoomika teemal.

Molekulaarbioloogia, rakubioloogia ja genoomika teemaline ühine aastakonverents.

Doktorandid (k.a. 1. aasta doktorantidele) esinevad aastakonverentsil suulise või stendiettekandega, mille raames toimub teaduslik diskussioon ja saadakse ka tagasisidet. Doktorandid esitavad oma teadustöö lühikokkuvõtte, mille seast valitakse suulised ettekanded ja ülejäänud teevad stendiettekande.

Lisaks esinevad pikema suulise ettekandega külalisesinejad (eksperdid erinevatel teemadel). Konverents annab ülevaade käimasolevatest teadustöödest ja soodustab kogemuste vahetamist ning koostööd. Konverentsi töökeeleks on läbivalt inglise keel.

Registreeru SIIN. Registreerimise tähtaeg on 15. detsember 2025.

Küsimuste korral palume pöörduda Lilian Kadaja-Saarepuu poole, lilian.kadaja@ut.ee.

Eesti doktorikooli loodusteaduste ja põllumajandusteaduste haru.

Töötuba „Teadmised ja tööriistad teadlaskarjääri kujundamiseks“
2026-01-23 10:30 - 15:30
📍 Tartu, Jakobi 2-114

Üritus toimub eesti keeles.

Osalejad: Eelkõige 3. ja 4. aasta doktorandid, kuid teretulnud on ka 1. ja 2. aasta doktorandid

Eesti doktorikooli humanitaarteaduste ja kunstide haru kutsub doktorante osalema töötoas, mis toetab teadlikku ja strateegilist karjääri planeerimist. Üritusel tutvustatakse Eesti teadussüsteemi ja rahastusvõimalusi ning antakse suunised Euroopa Teadusruumis orienteerumiseks. Fookuses on akadeemilise teadlaskarjääri planeerimine, mida täiendavad sissevaated muudesse karjäärivõimalustesse. Lisaks praktilised karjääriplaneerimise tööriistad ning eneseanalüüs, mis aitab siduda isiklikke oskusi ja huve erinevate karjäärivõimalustega. Samuti pööratakse tähelepanu võrgustike ja kogukondade olulisusele teadlaskarjääri kujundamisel.

Päevakava
10.00 – 10.30 kogunemine ja tervituskohv10.30 – 12.30I sessioon (Siiri Kolka, ETAG)12.30 – 13.15 lõuna (Jakobi 2-115)13.15 – 15.30 II sessioon (Siiri Kolka, ETAG ja Mare Aru, TÜ nõustamiskeskus)

Registreeru SIIN. Registreerimise tähtaeg on 21. jaanuar 2026.

Maksimum osalejate arv on 25. Osalejad valitakse registreerimisjärjekorra alusel.

Küsimuste korral palume pöörduda Lii Langi poole, lii.lang@ut.ee, TÜ HV doktoriõppe ja projektide peaspetsialist.

Eesti doktorikooli humanitaarteaduste ja kunstide haru.

Bio- ja siirdemeditsiini instituudi teaduspäevad 2026
2026-01-29 08:30 - 2026-01-30 16:00
📍 Ravila 19-1006, Tartu

Teaduspäevade töökeeleks on inglise keel.

Teaduspäevadele on oodatud arsti- ja terviseteadusega tegelevad teadlased, õppejõud, doktorandid, üliõpilased ja tugitöötajad.

TÜ Bio- ja siirdemeditsiini instituudi teaduspäevad toimuvad traditsiooniliselt igal aastal jaanuarikuus. Instituudi teadusgruppide doktorandid ja nende juhendajad annavad kahepäevasel konverentsi formaadis üritusel ülevaate oma kõige uuematest teadussaavutustest. Ettekannetega esinevad ka mõned teiste ülikoolide teadlased. Lisaks ettekannetele toimub paneeldiskussioon päevakajalisel teemal.

Esinejad

Seppo Salminen (Helsingi Ülikool)

Hiie Soeorg (Londoni Ülikool)

Anne-Grete Märtson (Amsterdami Ülikool)

Liis Lutter (Eesti Maaülikool, BIOCC)

Alberto Sola-Leyva (Celvia CC)

lisaks 21 ettekannet Tartu Ülikooli inimestelt

Registeeri ennast SIIN. Registreerimise tähtaeg on 16. jaanuar 2026.

Küsimuste korral palume ühendust võtta, kas Eva Mõtte (eva.motte@ut.ee), Heli Rajasaare (heli.rajasaar@ut.ee) või Reet Mändaraga (reet.mandar@ut.ee).

Eesti doktorikooli arsti- ja terviseteaduste, veterinaaria haru.

15. talvekool „Afekt ja Arhiiv“
2026-02-02 00:00 - 2026-02-04 23:59
@ Tartu Ülikoolis

Maht: 3 EAP

Iga-aastane doktorantide talvekool toob kokku doktorandid kõigist Eesti ülikoolidest arutlema ühe konkreetse humanitaarteaduste sõlmteema üle. Eelseisev doktorikool on fookusesse võtnud arhiivid, selle sõna kõige laiemas tähenduses, ning nendes säilitatavad ja nende ümber tekkivad afektid.

Paari viimase aastakümne jooksul on maailmas lahvatanud tulised vaidlused faktide ja nende tõlgenduste üle. Seega on aeg uuesti küsida kus ja kuidas me säilitame mineviku keerukust ning kuidas väldime selle ideoloogilist lihtsustamist. Arhiivid aga ei säilita pelgalt fakte, aga ka emotsioone. Nad on emotsioonide ja mitmetasandilise afektiivse tegevuse taganttõukajaks (nt kujundavad nad kollektiivset mälu, toovad esile unustatud hääli, jne). Kõrvuti traditsiooniliste ajalooliste ürikute säilitamisega tahame vaadelda ka materiaalset ja mitte-materiaalset pärandit, digitaalseid arhiive ning kirjandust ja kunste kui afektiivseid arhiive. Meid huvitab ka küsimus, kuidas arhiivid võimaldavad ajaloo ümbermõtestamist erinevate loomepraktikate kaudu.

Talvekooli jooksul on võimalik osa saada rahvusvaheliste ekspertide loengutest, seminaridest, ümarlaudadest ning erinevatest kohtumistest, mis toetavad doktorantidevahelist arutelu ja võrgustamist. Väljastpoolt Tartut tulevate doktorantide majutuskulud katab korraldaja.

Talvekooli töökeel on inglise keel. Talvekool on avatud kõigile Eesti ülikoolides õppivatele doktorantidele, kelle uurimisteema on seotud kunstide ja humanitaarteaduste valdkonnaga. Osalemist kogu programmis premeeritakse 3 EAP-ga.

REGISTREERU SIIN

Registreerimine on avatud kuni 15. jaanuarini 2026. Seminaridele registreerimine avatakse 16. jaanuaril 2026.

Esinejate nimekirja ja programmiga on võimalik tutvuda siin.

Küsimuste korral võta ühendust: winterschool2026@ut.ee

Talvekooli korraldab Eesti doktorikooli humanitaarteaduste ja kunstide haru partner Tartu Ülikool.

Kirjutamislaager
2026-02-02 00:00 - 2026-02-05 23:59
📍 Kääriku spordikeskus

Kirjutamislaager toimub inglise keeles.

Kirjutamislaager on suunatud loodus- ja põllumajandusteaduste haru doktorantidele ja nende juhendajatele.

Kirjutamislaager pakub võimalust keskenduda oma doktoritöö või teadusartikli kirjutamisele. Palun arvestage osalemisega kogu ürituse vältel. Registreeruma on oodatud ka akadeemilised töötajad, kel hetkel pole juhendatavat doktoranti – palun andke sellest registreerumisvormis märku, osalmine kohtade olemasolul.

Laagrisse võetakse vastu kuni 25 osalejat. Osalejatele on tagatud toitlustus, majutus ühekohalises toas ning ühine transport Tartust Käärikule ja tagasi.

Registreerimine SIIN. Registreerimise tähtaeg on 14. jaanuar 2026.Lõplik koha kinnitus tuleb hiljemalt 19. jaanuaril.

Osalejad valitakse kirjutamislaagrisse registreerumisel seatud kirjutamiseesmärkide järgi, prioritiseerides doktoritöö katuspeatüki ja artiklite kirjutamist.

Küsimuste korral palume pöörduda Kadri Kõivu, kadri.koiv@ut.ee, või Valentina Rukinsi, valentina.rukins@ut.ee, poole.

Eesti doktorikooli loodusteaduste ja põllumajandusteaduste haru.

Töötuba „Akadeemiliste publikatsioonide disain: edukate ajakirjaartiklite kirjutamine“
2026-02-05 09:00 - 2026-02-06 17:00
Üritus kestab mõlemal päeval kell 9.00-17.00.

📍 TalTechi Majandusteaduskonna SOC majas (Akadeemia tee 3)

Töötuba toimub inglise keeles.

Töötuba pakub praktilisi tööriistu teadusartiklite kirjutamisprotsessi ja teadusartiklite enda arendamiseks, parendamiseks. Enamus teadlasi õpib katsetades ja oma vigadest, käesolev koolitus kiirendab seda õppimisprotsessi. Eesmärk on omandada teadusartiklite eduka kirjutamise oskusi, hinnates ja täiustades kirjutamisoskusi läbi enda teksti analüüsi (sh selle seoste kirjanduse ning struktuuriga). Arutame publitseeritavate teadusprojektide osade üle, analüüsime toimivat teadusartikli struktuuri, õpime tundma sissejuhatuse, kirjanduse ülevaate ja teadusartikli põhiliste osade edukat kirjutamist. Kogu õppeprotsessi eelduseks ja aluseks on iga osaleja enda teadusartikli mustandtekst.

Töötuba on suunatud doktorantidele-nooremteaduritele, kes soovivad kirjutada läbiviidud uuringu põhjal teadusartikli ja kellel on sellest olemas vähemalt mustandversioon. Sellega töötame töötoa käigus. Palume osalejatel koolitusele kaasa võtta oma sülearvuti.

Vajalik on täiendav iseseisev töö enda akadeemilise publikatsiooni / selle mustandiga, mida kasutatakse töötoa vältel. Mõlemal koolituspäeval pakume 2 kerget kohvi-teepausi (kell 10.00 ja kella 15 paiku). Lõuna (kella 12 paiku) organiseerib iga osaleja ise oma kuludega (SOC hoones ja mujal kampuses leidub mitmeid söögikohti).

Koolitaja Dr Eelko Huizingh
Koolitaja Dr Eelko Huizingh jagab oma rikkalikku publitseerimiskogemust innustaval viisil. Ta on teadusartikleid aktiivselt publitseerinud ligi 40 aastat ning on kõrgetasemeline teadlane. Kokku on ta avaldanud üle 500 publikatsiooni, sh mitmeid teadusartikleid akadeemilistes tippajakirjades. Ta töötab osakoormusega tunnustatud Groningeni Ülikoolis (Hollandis), ta on olnud ISPIM (Professionaalse Innovatsioonijuhtimise Rahvusvahelise Assotsiatsiooni) teadusvaldkonna asepresident.

Registreeru SIIN. Registreerimise tähtaeg on 31. jaanuar 2026.

Maksimaalne osalejate arv on 14. Ülejäänud registreerunud jäävad ootenimekirja ja neid informeeritakse niipea, kui koolituskohti vabaneb.

Kontaktid:

Sisulised küsimused – Professor Mari-Klara Stein mari-klara.stein@taltech.eeKorralduslikud küsimused – Koidu Saia koidu.saia@taltech.ee

Eesti doktorikooli sotsiaalteaduste haru.

Külalisloeng "„Molekulaarsete kiirtestide, kogu genoomi sekveneerimise (WGS) ja fenotüübilise ravimtundlikkuse testimise (pDST) roll ravimiresistentse tuberkuloosi avastamisel ja kontrollis”"
2026-02-05 13:00 - 14:00
📍 L. Puusepa 8, A. Linkbergi auditoorium

Loeng toimub inglise keeles.

„Molekulaarsete kiirtestide, kogu genoomi sekveneerimise (WGS) ja fenotüübilise ravimtundlikkuse testimise (pDST) roll ravimiresistentse tuberkuloosi avastamisel ja kontrollis”. Käsitletakse ravimresistntset tuberkuloosi kui globaalset probleemi üldisemalt, tuberkuloosi diagnostika üldprintsiipe, ravimtundlikkuse testimise meetodeid laiemalt, kvantitatiivset ja kvalitatiivset testimist, testimisvõimalusi tundlikkuse selgitamiseks uute ravimite suhtes ja molekulaarsete kiirtestide, WGS ja pDST rolle ja võimalusi. Külalisloengule järgneb akadeemiline diskussioon (küsimuste ja vastuste voor).

Plenaarettekannet peab vanemteadur Sven Erik Sigfrid Hoffner (PhD, Department of Global Public Health, KI, Stockholm, Rootsi).

Osalenud tunnevad ja orienteeruvad tuberkuloosi diagnostikas kasutatavate molekulaarsete kiirtestide, kogu genoomi sekveneerimise (WGS) ja fenotüübilise ravimtundlikkuse testimise (pDST) rolli ja kasutusvõimalusi ravimiresistentse tuberkuloosi avastamisel ja kontrollis.

Küsimuste korral palume pöörduda Alan Altraja, alan.altraja@ut.ee või Imbi Varris, imbi.varris@ut.ee, poole.

Eesti doktorikooli arsti- ja terviseteaduste, veterinaaria haru.

Doktorantide grupicoaching: sooritus ja heaolu teadustöös
2026-02-11 09:30 - 12:00
📍 Veebis (Zoom). Zoomi link saadetakse pärast registreerimist.

Grupicoachingu sessioonid*:

11. veebruar, 9.30 – 12.00

25. veebruar, 9.30 – 12.00

18. märts, 9.30 – 12.00

*Programm eeldab osalemist kõigil kolmel sessioonil.

Oodatud on kõikide valdkondade dokotrandid.

Eesti doktorikooli sotsiaalteaduste haru korraldab doktorantidele grupicoachingu soorituse ja heaolu arendamiseks teadustöös. Töökeel: inglise keel

Doktorandid žonglöörivad paljude nõudmistega, mh. teadustöö, õpetamine, publitseerimine, rahastustaotlused ja isiklik elu.

Grupicoachingu eesmärk on:

normaliseerida avatud vestlusi soorituse ja heaolu teemadel

seada selged ja tähenduslikud eesmärgid ning prioriteedid

kujundada kestlikke tööharjumusi

Mis on grupicoaching? Grupicoaching on koostööpõhine protsess, kus coach töötab väikese doktorantide rühmaga, et aidata neil seada ja saavutada eesmärke, ületada takistuskohti ja arendada uusi oskusi. Kolme coaching-sessiooni vahel rakendavad osalejad õpitut praktikas ning kohtuvad 1–2 korda väikestes (online) rühmades.

Läbiviijad
Mariann Nagatsu, MSc psühholoogias, sertifitseeritud lahenduskeskne organisatsioonicoach, EMCC Senior Practitioner. Coach juhtidele ja teadlastele, mh juhendajatele, doktorantidele ja uurimisrühmadele. Coaching for Scientists (https://www.coachingforscientists.com) kaasasutaja.

Dr Manuela Tischler, sertifitseeritud lahenduskeskne organisatsioonicoach, EMCC Senior Practitioner. Noorteadlaste uurimisrühma juht, Munich University of Applied Sciences. Coach teadlastele, mh doktorantidele, järeldoktoritele, juhendajatele ja professoritele. Coaching for Scientists (https://www.coachingforscientists.com) kaasasutaja.

Registreerimine SIIN. Registreerimise tähtaeg: 4. veebruar 2026Osalejad valitakse registreerimisjärjekorra alusel.

Osalejate maksimaalne arv: 12Osalejate minimaalne arv: 6

Sisuga seotud küsimused: Mariann Nagatsu, mariann@coachingforscientists.com

Administratiivsete küsimuste korral: Tiina Hagen, tiina.hagen@taltech.ee

Eesti doktorikooli sotsiaalteaduste haru.
